A. Názov kvalifikácie: mlynár   

B. Číselné označenie (kód ISCO-08): 751

C. Povolanie, ktorého sa kvalifikácia týka: spracovatelia a výrobcovia potravinárskych výrobkov a podobní pracovníci  

D. Kvalifikačný štandard – 7510 mlynár 
•	Táto kvalifikácia je popísaná vo forme kvalifikačného štandardu a hodnotiaceho štandardu. Kvalifikačný štandard sa skladá z vedomostí, zručností a schopností.
•	V tomto kvalifikačnom štandarde sú stanovené odborné vedomosti a odborné zručnosti, potrebné na výkon daného povolania. 
•	Všeobecné schopnosti sú neoddeliteľnou súčasťou každej kvalifikácie a úroveň ich nadobudnutia je popísaná a obsiahnutá v hodnotiacom štandarde.  
•	Odborné schopnosti definujú požiadavky potrebné  na výkon odbornej činnosti  v rámci každej kvalifikácie a úroveň ich nadobudnutia je popísaná a obsiahnutá v hodnotiacom štandarde
•	Predmetom akreditácie vzdelávacieho programu je iba vzdelávacia činnosť zameraná na získanie odborných vedomostí a odborných zručností jednotlivca.

Odporúčaný minimálny rozsah: 240 hodín 
z toho teória: 60 hodín
z toho prax: 180 hodín

Odborné vedomosti 
	Odborné zručnosti
	
MLYNÁR vie/pozná:

-	potravinový kódex SR v častiach,  ktoré súvisia s mlynárskou výrobou,
-	bezpečnostné a požiarne predpisy súvisiace s mlynárskou výrobou,
-	organizáciu práce,
-	pšenicu a raž ako obilninové suroviny k výrobe múk a spôsob ich skladovania,
-	základné kvalitatívne znaky pšenice a raže, ktoré sú vhodné na potravinárske spracovanie,
-	senzoricky posúdiť či obilie nie je napadnuté škodcami,
-	princípy technológie mletia obilia na múky -  od čistenia a prania obilia až po jednotlivé pasáže múk,
-	mlecí diagram, vie zostaviť celý mlecí proces s cieľom získať kvalitné múky,
-	nastaviť mlecí proces, aby sa vyrobilo vopred zvolené množstvo hrubých múk, polohrubých a hladkých múk. 	MLYNÁR je zručný v oblasti:

-	- prípravy zmesí pšenice alebo raže z kvalitatívne rôznych druhov  na rovnorodú zmes pre zámel,
-	čistenia obilia a „ prania“ obilia,
-	nastavenia funkcií jednotlivých strojov v mlyne (šrotovacích valcov, mlecích valcov, rovinných vysievačov a ďalšie),
-	vymieňania sít na rovinných vysievačoch,
-	regulovania a nastavenia intenzity pneumatickej dopravy medziproduktov,
-	odstránenia príčin zamletia mlyna,
-	riešenia porúch na jednotlivých strojoch,
-	obsluhy váhového systému,
-	spôsobov „vrecovania“ múky a ukladania vriec na prepravné autá,
-	váženia, balenia a expedície mlynských výrobkov. 

E. HODNOTIACI ŠTANDARD

•	V procese uznávania výsledkov ďalšieho vzdelávania a overenia a hodnotenia odbornej spôsobilosti  v rámci tejto kvalifikácie môže každá fyzická osoba požiadať o vykonanie skúšky. Úroveň nadobudnutých všeobecných schopností je súčasťou hodnotiaceho štandardu (minimálna požiadavka úrovne ISCED 2C).
•	Skúšku bude tvoriť teoretická časť a praktická časť v závislosti od charakteru pracovnej činnosti, na ktorej výkon sa overuje dosiahnutá odborná spôsobilosť a ktorá je určená hodnotiacim štandardom. 
•	Pri zostavovaní učebného plánu vzdelávacieho programu sa sústreďte na to, aby absolvent akreditovaného vzdelávacieho programu vedel na skúške preukázať odborné vedomosti a odborné zručnosti na požadovanej úrovni všeobecných schopností uvedených v hodnotiacom štandarde. 

Predmetom overenia a hodnotenia bude:

1.	rozlíšenie jednotlivých druhov obilnín používaných na mletie,
2.	čítanie mlynského diagramu,
3.	uplatňovanie zásad bezpečnosti práce a požiarnej ochrany v mlynskej výrobe,
4.	popísanie a uplatnenie hlavných zásad mlynskej výroby podľa Potravinového kódexu SR,
5.	čistenie obilia v požadovanej kvalite,
6.	pripravenie zmesí na mletie v požadovanej kvalite,
7.	vyrobenie múk z pšenice alebo aj raže v požadovanej kvalite,
8.	určenie  podielu jedlých a kŕmnych výrobkov vybraným spôsobom,
9.	určenie efektívnosti mletia,
      10. hodnotenie kvality múk rôznymi spôsobmi, 
11.	charakterizovanie  ukazovateľov kvality, ktoré sú dôležité najviac z hľadiska ich použiteľnosti v pekárskej výrobe,
12.	praktické ovládanie jednotlivých strojno-technologických zariadení,
13.	 obsluhovanie  celého mlyna,
14.	váženie, balenie a expedícia mlynských výrobkov,
      15. popísanie prác súvisiacich s čistením a plynovaním ( deratizáciou)  mlyna,
      16. praktické čistenie a deratizácia mlyna,
      17. organizácia práce.